**Ministru kabineta noteikumu projekta “Par Latvijas Republikas valdības un Azerbaidžānas Republikas valdības līgumu par sadarbību izglītības jomā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Par Latvijas Republikas valdības un Azerbaidžānas Republikas valdības līgumu par sadarbību izglītības jomā” ir izstrādāts, ievērojot abu līgumslēdzēju pušu interesi un ņemot vērā M.Kučinska valdības deklarācijas 120.1. punktā noteikto uzdevumu par akadēmiskās mobilitātes veicināšanu un ārvalstu studējošo īpatsvara palielināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016./2017. akadēmiskajā gadā Latvijā pilna laika studijās un kā apmaiņas studenti kopā studēja 149 studenti no Azerbaidžānas (1.8% no kopējā ārvalstu studentu skaita). Azerbaidžānas studentu skaits Latvijas augstskolās pēdējo gadu laikā saglabājas līdzīgā apjomā. Vairākām Latvijas augstskolām ir noslēgti sadarbības līgumi ar augstskolām Azerbaidžānā, un sadarbības veicināšanai tiek izmantotas arī Eiropas Savienības programmas. Piemēram, Eiropas Savienības programmas “Erasmus+” aktivitātes “Augstākās izglītības sektora mobilitāte starp Programmas un Partnervalstīm” 2016.gada konkursa ietvaros ir atbalstīta Vidzemes Augstskolas sadarbība ar divām Azerbaidžānas augstskolām. Akadēmiskās informācijas centrs 2013. gada 5.‑6. oktobrī ar Latvijas stendu “Study in Latvia” piedalījās augstākās izglītības izstādē Baku. Izstādē bija pārstāvētas sešas Latvijas augstskolas.2006. gada 4. oktobrī parakstītais Latvijas Republikas Izglītības un zinātnes ministrijas un Azerbaidžānas Republikas Izglītības ministrijas līgums par sadarbību izglītības jomā savu darbību beidza 2011. gada 31. decembrī. Pēc konsultācijām ar Azerbaidžānas Republikas Izglītības ministriju un ņemot vērā abu pušu intereses, Izglītības un zinātnes ministrija sagatavoja Latvijas Republikas valdības un Azerbaidžānas Republikas valdības līguma par sadarbību izglītības un zinātnes jomās (turpmāk – līgums) projektu un to pa diplomātiskiem kanāliem nosūtīja Azerbaidžānas pusei 2016. gada novembrī. 2017. gada 23. maijā Izglītības un zinātnes ministrijā tika saņemti pa diplomātiskiem kanāliem sūtītie Azerbaidžānas puses komentāri, par kuriem pirms 2017. gada 20. jūnijā Baku, Azerbaidžānā notikušās Latvijas – Azerbaidžānas Starpvaldību komisijas 7. sēdes (turpmāk – SVK sēde) tika sniegta atbilde. SVK sēdes laikā Azerbaidžānas puse apliecināja interesi parakstīt līgumu Azerbaidžānas Republikas prezidenta Iļhama Alijeva oficiālās vizītes Latvijā laikā 2017. gada 18.‑19. jūlijā.Līgums paredz, ka puses veicinās pieredzes un informācijas apmaiņu izglītības jomā, atbalstīs un veicinās sadarbību un tiešu kontaktu veidošanos starp visu izglītības līmeņu iestādēm, kā arī studentu, izglītības amatpersonu, akadēmiskā personāla, ekspertu un speciālistu mobilitāti. Līgums paredz arī Apvienotās komisijas izveidošanu sadarbības izglītības jomā veicināšanai.Puses piedāvās viena otrai stipendijas studijām un pētniecībai augstākās izglītības iestādēs un dalībai vasaras skolās. Lai Latvija Azerbaidžānas studentiem varētu piešķirt Latvijas valsts stipendijas ārvalstniekiem, kas tiek piešķirtas no valsts budžeta līdzekļiem saskaņā ar Augstskolu likuma 83.1 pantu, ir jābūt noslēgtam atbilstošam starptautiskam līgumam. 2017. gadā stipendijas ne Latvija, ne Azerbaidžāna otrai pusei nepiedāvāja, kaut iepriekšējos gados stipendijas tika piešķirtas (2016. gadā – 5 Azerbaidžānas studentiem studijām Latvijā, 2015. gadā – 2 studentiem un 2014. gadā – 3 studentiem). Iepriekš no Azerbaidžānas puses tika saņemti piedāvājumi pieteikties stipendijām Azerbaidžānas Diplomātijas akadēmijā un Azerbaidžānas Starptautiskā attīstības aģentūras stipendijām tādai pētniecībai, kas saistīta ar Azerbaidžānas attīstību. Izglītības un zinātnes ministrijas rīcībā nav informācijas par Azerbaidžānas puses piešķirtajām stipendijām.Līgums paredz atbalstu otras puses valodas, kultūras, literatūras un vēstures apguvei. Līguma projekts saskaņots ar Azerbaidžānas pusi. |
| 3. | Projekta izstrādē iesaistītas institūcijas  | Projektu izstrādāja Latvijas Republikas Izglītības un zinātnes ministrija. |
| 4. | Cita informācija | Papildus saistības Latvijas Republikai šis projekts neuzliek. Līgums tiks īstenots no Izglītības un zinātnes ministrijai un Valsts izglītības attīstības aģentūrai piešķirtajiem budžeta līdzekļiem.Azerbaidžānas puse 2017. gada 20. jūnijā Baku, Azerbaidžānā notikušās Latvijas – Azerbaidžānas Starpvaldību komisijas 7. sēdes ietvaros apliecināja interesi parakstīt līgumu Azerbaidžānas Republikas prezidenta Iļhama Alijeva oficiālās vizītes Latvijā laikā 2017. gada 18.-19. jūlijā. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, kuru darbību var skart Latvijas un Azerbaidžānas sadarbības izglītības jomā jautājumi, augstskolas un studentus, jo līgums paredz stipendiju apmaiņu, kā arī jebkuru iedzīvotāju, kuru interesē Azerbaidžānas kultūras, vēstures un valodas apguve. |
| 2. | Tiesiskā regulējuma ietekme uz tautsaimniecības un administratīvo slogu | Nav.  |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nav. |
| 2. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Par līguma projektu notika konsultācijas ar Augstākās izglītības eksporta apvienību, Augstākās izglītības padomi un Latvijas Rektoru padomi. |
| 3. | Sabiedrības līdzdalības rezultāti | Par līguma projekta tekstu priekšlikumi vai iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju ietvaros.  |
| 3. | Cita informācija | Nav.  |

Anotācijas III sadaļa un V sadaļas 1. un 2. tabula – nav attiecināms.

Izglītības un zinātnes ministrs K.Šadurskis

Vīza: valsts sekretāra vietnieks –

Sporta departamenta direktors,

valsts sekretāra pienākumu izpildītājs                 E.Severs

05.07.2017. 10:46

865

M.Zvirbule, 67047896

maija.zvirbule@izm.gov.lv